Public procurement notice: Qualification System With Call For Competition
Published: 2023-06-12
Buyer: Esbjerg Havn
Country: DK
Contract type: Works
CPV classification: 42113110 | 44212410 | 45241100 | 45243000: Coastal-defence works | 45243300

Technical requirements: Esbjerg Havn er blevet udvalgt som Nato-havn. Herudover har havnen strategisk betydning for EU i forbindelse med den grønne omstilling.
Esbjerg Havn påtænker derfor gennemførelse af en række anlægsarbejder som understøtter ovenstående status.
På den baggrund ønsker Esbjerg Havn at udbyde en kvalifikationsordning med henblik på at etablere en kvalifikationsliste over kvalificerede virksomheder, der kan anmodes om at afgive tilbud på udførelse af de påtænkte anlægsarbejder.
På tidspunktet for igangsættelse af nærværende kvalifikationsordning, påtænker Esbjerg Havn primært anvendelse af kvalifikationsordningen for udførelse af følgende 3 anlægsprojekter:
A.: Forstærkning af Tauruskaj (200 m strækning) for 2 m større vanddybde omfattende udførelse af fodspuns og udrykning af fenderkonstruktioner, herunder evt. supplerende jordankre og pælefunderet afslastningsplade.
B.: Aflastningsplader ved Geminikaj for bæring af mølletårne før udhejsning på installationsskibe omfattende udførelse af ramning/nedspuling af betonpæle, kapning af pæle, støbning af betonplader (herunder renselag, armering, forskalling og støbning), ramning af spunsvæg, montage af stræk og ankre for vandret lastoptag, evt. ledningsomlægning i vej, udgravning af aflastningsplader samt retablering af grusbelægninger. (Spuns og sandfyld forventes at være bygherreleverancer).
C.: Etape 5, Aquariuskaj og stenkastning omfattende etablering af kajspuns, indbygning af sandfyld i kajgade og omkring ankerspuns, afslutning af kajgade med granitskærver og aptering af kaj med T-pullerter pr ca. hver 25 m, cylinderfendere pr. ca hver 12,5 m, kraftige redningsstiger pr. ca hver 30 m. Endvidere etablering af stenkastning omkring nyt bagland med kernefyld og sandfyld. (Sandfyld forventes at være bygherreleverance).
Ansøgning om optagelse på kvalifikationsordningen sker ved aflevering af udfyldt ESPD (European Single Procurement Document). Ansøger må ikke være omfattet af de udelukkelsesgrunde, der fremgår af Udbudsloven §§ 134 a, 135, 136 samt 137.
Der gælder ikke mindstekrav for optagelse på kvalifikationsordningen i forhold til teknisk og faglig formåen. Det bemærkes, at ved udvælgelse af tilbudsgivere til at afgive tilbud i forbindelse med konkrete udbud, sker udvælgelse på baggrund af de referenceoplysninger, som Ansøger oplyser i ESPD (inkl. i evt. supplerende referenceark). Yderligere information herom fremgår af de udbudsbetingelser for kvalifikationsordningen, der indgår i det kvalifikationsordningsmateriale, som er tilgængeligt via det i pkt. I.3 angivne udbudssystem.
Egnede Ansøgere anmodes i forbindelse med optagelse om at fremlægge serviceattest eller tilsvarende dokumentation for, at der ikke er grundlag for udelukkelse i henhold til udbudslovens § 151, stk. 2. Serviceattesten må højst være 6 måneder gammel regnet fra tidspunktet, hvor Ordregiver anmoder om serviceattesten. Der skal tillige fremlægges dokumentation for, at minimumskravene til egnethed er opfyldt, jf. udbudslovens § 152. Endeligt skal ansøger fremlægge dokumentation for overholdelse af RÅDETS FORORDNING (EU) 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine, artikel 5k. Skabelon vedlagt kvalifikationsmaterialet anvendes.
Trods angivelse i pkt. II.2.8 om, at kvalifikationsordningens varighed er ubegrænset, forventer Esbjerg Havn alene, at kvalifikationsordningens varighed løber frem til udgangen af 2023.
Såfremt ansøger er en sammenslutning af virksomheder, skal hver deltagers ESPD underskrives af den pågældende deltager. Den ledende ansøger, der indgiver ansøgningen, behøver dog ikke at underskrive sit ESPD.
Såfremt ansøger ønsker at basere sig på andre enheders økonomiske og finansielle formåen og/eller tekniske og faglige formåen, skal der udfyldes særskilt ESPD for den eller de juridiske person(er), der støttes ret på. For støttevirksomheder afleveres udfyldt og underskrevet særskilt ESPD.
Optagelse på kvalifikationsordningen er ikke ensbetydende med, at virksomheden er garanteret at blive tildelt en kontrakt. Optagelsen medfører alene, at de optagne kan blive inviteret til at afgive et tilbud i de konkrete udbud, der gennemføres indenfor kvalifikationsordningen. Ordregiver er ikke forpligtet til at anvende kvalifikationsordningen, og forbeholder sig retten til at udbyde opgaver, som kunne være omfattet af kvalifikationsordningen, separat.
Kvalifikationsordningen er åben for løbende optag, hvorfor der ikke er en tidsfrist for indsendelse af anmodning om optagelse, dog er frist for ansøgning i udbudssystemet angivet til 29. december 2023 kl. 15.